31/05/2012 | Administración LocalMunicipal
Noia
Rendas
Anuncio elevación a definitivo do acordo provisional de imposición da Ordenanza fiscal número 39, reguladora da taxa por aproveitamento especial do dominio público municipal a través da instalación de postos durante a feira medieval

1.-Transcorrido o prazo de exposición ao público do acordo provisional de imposición da Ordenanza fiscal número 39, reguladora da Taxa por aproveitamento especial do dominio público municipal a través da instalación de postos durante a feira medieval, adoptado polo Pleno da Corporación con data 30/03/2012, e non sendo presentado, dentro do mesmo, reclamación algunha, dito acordo, así como a ordenanza fiscal anexa ao mesmo, elévase a definitivo, de conformidade co disposto no artigo 17.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais.2.-O acordo de modificación e o texto íntegro da referida Ordenanza Fiscal publicarase no BOP e será de aplicación a partir do día seguinte ao mesmo.3.-De conformidade co disposto no artigo 19.1 do R. D. Lexislativo 2/2004, contra o presente acordo as persoas lexitimadas poderán interpoñer o correspondente recurso contencioso administrativo. En Noia, a 23 de maio de 2012 O alcalde Asdo. Rafael García Guerrero En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, este Concello establece a taxa por aproveitamentos especiais constituídos mediante a instalación de postos durante a feira medieval, que se rexerá pola presente Ordenanza fiscal cuxas normas atenden ao previsto no citado Real Decreto Lexislativo 2/2004.1. Constitúe o feito impoñible da taxa a utilización privativa ou o aproveitamento especial que se deriva da instalación de postos de venda durante a feira medieval de Noia.1. Son suxeitos pasivos desta Taxa as persoas físicas ou xurídicas e as entidades que se sinalan no artigo 35.4 da Lei Xeral Tributaria a cuxo favor se outorga a licenza, ou ben quen se beneficien do aproveitamento, si se procedeu sen a oportuna autorización.1. Responderán solidariamente das obrigacións tributarias do suxeito pasivo, as persoas físicas e entidades a que se refire o artigo 42 da Lei Xeral Tributaria.2. Serán responsables subsidiarios os administradores das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que sinala o artigo 43 da Lei Xeral Tributaria. Aos efectos previstos para a aplicación da Tarifa do artigo seguinte, as vías públicas deste Municipio clasifícanse nunha soa categoría. A contía da taxa regulada nesta Ordenanza será a fixada nas tarifas contidas no apartado seguinte. a.- Postos sometidos a autorización administrativa previa solicitude: Os postos de venda de productos de alimentación situaranse na rúa do Curro, nos primeiros tramos da rúa do Oviedo Arce e da rúa Nova. Os postos de venda de artesanía situaranse na Rúa do Comercio, Rúa Montero Ríos, Rúa do Cantón, Rúa Suárez Oviedo, Rúa Gómez Ares, Praza da Constitución e Praza Tapal. Ditos espazos poderán variar en función do número de postos e da dispoñibilidade de ditos espazos. Os postos non poderán situarse en accesos a edificios de uso público, establecementos comerciais e industriais. Tampouco estará permitido en lugares que dificulten os accesos á circulación peonil e entradas e saídas de emerxencia e evacuación. b.- Postos obxecto de poxa pública a.- Postos sometidos a autorización administrativa previa solicitude: O alcalde ou concelleiro en quen delegue, aprobará anualmente un plano de situación onde se especifiquen as zonas susceptibles de ocupación, así como da localización das distintas actividades e dos espazos que deberán respectar os postos na súa instalación A solicitude deberá achegar obrigatoriamente a documentación especificada no regulamento da feira medieval, e a mesma será resolta en base os seguintes criterios: 1. As solicitudes de venda dos productos típicos de Noia instalados polos veciños, comerciantes e asociacións do Concello de Noia que tradicionalmente viñan instalando na feira medieval (será condición indispensable que realizasen ocupación nas últimas dúas feiras) terán prioridade na súa autorización, respectándose, obrigatoriamente, a ubicación do posto na última feira.2. Para autorización do restante espazo, realizarase en base os seguintes criterios:. O produto de venda e as súas características, dando prioridade ós produtos de venda artesanal sobre o resto. Non se permitirá a instalación de postos de alimentación que teñan o mesmo obxecto de venda que os postos sometidos a poxa. Evitar a excesiva reiteración dun mesmo produto en diferentes postos. Engalanado da parada e vestimenta. No suposto de empate na aplicación dos criterios anteriores, terá preferencia na adxudicación aqueles postos que se instalasen na feira en anos anteriores. Para os efectos de concesión das autorizacións nomearase unha comisión de valoración que formulará, a vista dos criterios de adxudicación e da documentación presentada polos interesados, unha proposta de adxudicación, correspondendo o señor alcalde ou órgano en quen delegue a resolución definitiva das autorizacións. Os interesados que solicitasen un posto de calquera das categorías recollidas no presente regulamento e non se lles conceda autorización pasarán a formar parte dunha bolsa para cubrir as baixas ou ausencias, que se produzan. b.- Postos obxecto de poxa pública: 1. Os postos relacionados no art.6. b serán obxecto de licitación pública, que será anunciada coa suficiente antelación no BOP e nos xornais locais. O tipo de licitación que servirá de base será a contía fixada nas tarifas desta ordenanza, adxudicándose a concesión ó mellor postor e polo tempo que dure a feira, tralo pagamento no mesmo acto do importe do remate.2. Procederase, con antelación á poxa, á formación do correspondente prego de condicións e do plano dos terreos dispoñibles para ser subastados, numerando as parcelas que sexan obxecto de licitación e sinalando a súa superficie.3. Os servizos técnicos do Concello comprobarán que a superficie ocupada non sexa superior á adxudicada.4. No suposto de non ser adxudicados os postos en poxas, poderase realizar a adxudicación directa das parcelas sobrantes para igual ou distinta actividade, respectándose en todo caso a tarifa fixada.1. A obriga de pagamento da taxa regulada nesta ordenanza, nace: a. Tratándose de postos suxeitos a autorización administrativa previa solicitude, outorgada directamente, devéngase a taxa e nace a obriga de contribuír no momento de presentar a solicitude que inicie a actuación do expediente, que non se tramitará sen que fose presentada a autoliquidación da taxa e efectuado o pagamento correspondente. No suposto de non resultar beneficiario da autorización de ocupación, procederá a devolución da taxa abonada. b. No suposto de postos obxecto de licitación, a obriga de pagamento nace no momento da adxudicación dos mesmos. Cando a utilización privativa ou o aproveitamento especial comporte a destrución ou o deterioro do dominio público local, o beneficiario sen prexuízo do pagamento da taxa a que houbera lugar, estará obrigado ao reintegro do custo total dos respectivos gastos de reconstrución ou reparación e ao depósito previo do seu importe. Se os danos fosen irreparables, o Concello será indemnizado en contía igual ao valor dos bens destruídos ou o importe do deterioro dos danados. O Concello non poderá condonar total nin parcialmente as indemnizacións e reintegros a que se refire o presente apartado. Non se concederán mais exencións ou bonificacións que as expresamente previstas nas leis ou as derivadas da aplicación de Tratados Internacionais. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ao disposto nos artigos 181 e seguintes da Lei Xeral Tributaria. En todo o non regulado nesta ordenanza, estarase o disposto no regulamento da feira medieval aprobado polo Concello e demáis normativa de aplicación. A presente Ordenanza entrará en vigor o día seguinte a súa publicación, permanecendo en vigor ata que se acorde a súa derrogación ou modificación.